user
Kgalekgale! 
Go be go na le mokgaritswane le mmaleobu bao ba romilwego setšhabeng ke Modimo ka melaetša ya go fapana yeo e rego; mokgaritswane o swanetše go laela setšhaba gore ge batho ba hlokofala ba ile ga ba sa bowa mola mmaleobu a swanetše go ba laela gore ge motho a hlokofala wa boa gape lefaseng go tlo phela. Mmaleobu ge a le tseleng a iponela mohlare wo mo botsana wa o rile talee! Ka botala o na le ditšhidi gomme a namela mohlare a ipshina ka dienywa tša sona. Mokgaritswane a kgarihla gomme a fihla setšhabeng a ba laela ka mokgwa woo a laetšwego ka gona. Mmaleobu ka morago ga nako a leba fao a romilwego gona gomme a re go fihla a ba tšhela ka tšela a go di laelwa ke Modimo, setšhaba sa mo latola ebile sa mo raka ka ge bogolo bja tšeo a bego a di bolela go bona ke ditšiebadimo ebile mokgaritswane o šetše a phethile. 

Bjalo, kanegelo ya mohuta wo e bitšwa eng?
assistant
Nonwane